
REPUBLIKA SRPSKA
OKRUŽNO JAVNO TUŽILAŠTVO U TREBINJU
Broj predmeta: T16 0 KT 0016171 26
Trebinje, 05. oktobar 2026. godine
                                                                                   OSNOVNOM SUDU U TREBINJU

Na osnovu člana 43. stav 2. tačka z) i člana 241. Zakona o krivičnom postupku („Službeni glasnik Republike Srpske“, broj: 53/12, 91/17, 66/18 i 15/21) p o d i ž e m:
                                                           O P T U Ž N I C U

Protiv:

M. I.

Što je:


Dana 22.08.2026. godine, oko 19,00 časova, u mjestu Bare, opština Bileća, u namjeri da oteža dokazivanje, sakrila predmete koji služe kao dokaz krivičnog djela Teško ubistvo iz člana 125. KZ RS u vezi sa članom 22. KZ RS, svjesna svoga djela čiju posljedicu je htjela, na način da je nakon boravka u mjestu Bare, prilikom održavanja konjskih trka i druženja sa V.Ž.koji je držao šator u kome je pružao ugostiteljske usluge sa muzikom i nakon što je V. Ž. pri bezobzirnom nasilničkom ponašanju, sa njegovim putničkim motornim vozilom marke Audi, tip „Q7“, registarskih oznaka ... pokušao lišiti života više lica, gazeći automobilom lica S. V. S.A.V. A. i M. D. nanoseći im tako tjelesne povrede, sa kog vozila su prilikom udara u oštećene otpali dijelovi plastike sa prednjeg desnog blatobrana (predenje desno potkrilo i prednji desni spojler točka) i prednja registarska oznaka ....te nakon što se V. Ž.sa vozilom udaljio sa lica mjesta, osumnjičena je sa vozilom marke „Škoda Fabia“, registarskih oznaka ..., vlasništvo njenog oca V. I.došla na lice mjesta, vozeći u autu svoje maloljetno dijete, zaustavila vozilo iz kog je izašlo maloljetno dijete koje je pokupilo otpale dijelove sa vozila i stavilo u vozilo, te se potom sa vozilom udaljila sa lica mjesta u nepoznatom pravcu i sakrila pokupljene dijelove od vozila u mjestu Zovi do, opština Nevesinje, koji dijelovi su pronađeni dana 18.09.2026. godine, prilikom pokaza lica mjesta od strane osumnjičene o čemu je sačinjen Zapisnik o pokazu lica mjesta Policijske stanice Bileća broj: 17-5/01-230-381/26 i isti izuzeti istog dana Zapisnikom o uviđaju Policijske stanice Bileća broj: 17-5/01-17/26. 


Dakle, u namjeri da oteža dokazivanje sakrila predmete koji služe kao dokaz krivičnog djela, 


Čime bi osumnjičena počinila krivično djelo Sprečavanje dokazivanja iz  člana 336. stav 1.  Krivičnog zakonika Republike Srpske.

